Source: https://www.socpoist.sk/2127-menu/55419s?prm2=56167&sword=&insurance_kind=0&target_group=0&life_sit=0&kriterium=all&page=23
Timestamp: 2019-09-19 05:00:53+00:00

Document:
14.10.2013 | Úrazové poistenie, Výber poistného	| Zamestnávateľ, Zamestnanec
V súvislosti so sadzbou poistného na úrazové poistenie mám otázku k zaradeniu skupín ekonomických činností do nebezpečnostného rizika podľa § 293ag ods. 3 zákona o sociálnom poistení. V zákone je vo viacerých prechodných ustanoveniach poistné na úrazové poistenie stanovené na 0,8 % z vymeriavacieho základu. Zmenilo sa niečo?
Toho času je účinné prechodné ustanovenie § 293by zákona č. 461/2003 Z. z. o sociálnom poistení v znení zákona č. 521/2011 Z.z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, podľa ktorého v období od 1. januára 2012 do 31. decembra 2013 zamestnávateľ platí poistné na úrazové poistenie vo výške 0,8 % z vymeriavacieho základu ustanoveného v § 138 ods. 8, 10 a 17. V období uvedenom v prvej vete sa prirážka podľa § 134 neukladá a zľava podľa § 134 sa neposkytuje.
Obdobná právna úprava je naďalej navrhovaná aj od 1. januára 2014.
Zaradenie jednotlivých skupín ekonomických činností podľa odvetvovej klasifikácie ekonomických činností do desiatich nebezpečnostných tried diferencovaných sadzieb poistného na úrazové poistenie by sa vykonávalo na účely určenia prirážky podľa § 134 a zľavy podľa § 134. Podľa platného právneho stavu sa prirážka podľa § 134 neukladá a zľava podľa § 134 sa neposkytuje a obdobná právna úprava je navrhovaná aj od 1. januára 2014.
Dokument bol revidovaný: 14.10.2013

References: § 293
 § 293
 § 138
 § 134
 § 134
 § 134
 § 134
 § 134
 § 134